### Beslutningstema

Godkendelse af ny Økonomisk Politik for 2023-2026.

### Historik

Kommunalbestyrelsen besluttede den 25. februar 2022 at forlænge den eksisterende Økonomiske Politik til at gælde for budgetlægningen 2023. Det blev samtidig besluttet, at der skulle tilrettelægges en proces i efteråret 2022, som kan føre til vedtagelse af en ny Økonomisk Politik for 2023-2026.

### Sagsfremstilling

Inden proces og indhold i en ny økonomisk politik fastlægges endeligt, ønskes en drøftelse i Økonomiudvalget. Herefter udarbejdes et oplæg til en ny økonomisk politik til godkendelse i Økonomiudvalget og Kommunalbestyrelsen i december 2022.

Kommunalbestyrelsen har i Visions- og Strategiplanen for 2022-2025 lagt vægt på, at Tønder Kommune skal bedrive en økonomisk politik, der muliggør udviklingsinitiativer. Den nuværende økonomiske politik har medvirket til at sikre, at Tønder Kommune er en sund og velkonsolideret kommune. Dette har gennem perioden muliggjort dels en fornuftig drift, men også plads til væsentlige udviklingsinitiativer.

På budgetseminaret blev der kort rejst en drøftelse af "nye værktøjer" til tilpasning af drift som alternativ eller supplement til de nuværende årlige procent reduktioner af forskellig karakter.

Grundlaget for drøftelsen i Økonomiudvalget vil bygge på at fastholde den nuværende sunde balance mellem indtægter og udgifter, så Tønder Kommune fortsat vil være en sund og velkonsolideret kommune.

Fagchefen for Økonomi og Løn indstiller,

at indhold og proces for ny Økonomisk Politik drøftes.

Beslutning fra Økonomiudvalget, 16. november 2022, pkt. 4:

Processen godkendt, sagen genoptages på december-mødet.

Mogens Kjeldsen og Robert Lassen deltog ikke i mødet.

Sagen genoptages

På baggrund af de indledende drøftelser i Økonomiudvalget den 16. november 2022 og med de faldne bemærkninger fra det orienterende kommunalbestyrelsesmøde den 24. november 2022, er der udarbejdet et nyt udkast til Økonomisk Politik 2023-2026.

### Fagchefen for Økonomi og Løn indstiller,

at udkast til ny økonomisk politik 2023-2026 godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 15. december 2022, pkt. 3:

Indstillingen anbefales.

### Beslutning

Indstillingen godkendt.